Diari Oficial de la Generalitat Valenciana


Sumari del DOGV 875, del 25-07-1988 (1988/811714)

DECRET 105/1988, de 18 de juliol, del Consell de la Generalitat Valenciana, pel qual es transformen en Instituts de Formació Professional les Seccions de Formació Professional de Santa Pola i Alcoy (Alacant).
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/18/105/dof/vci/html**

### Dades del document

Número de DOGV
:   875

Data del DOGV
:   25-07-1988

Secció del DOGV
:   DISPOSICIONS GENERALS

Número del document
:   1988/811714


Data del document
:   18-07-1988

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 105/1988, de 18 de juliol, del Consell de la Generalitat Valenciana, pel qual es transformen en Instituts de Formació Professional les Seccions de Formación Professional de Santa Pola i Alcoi (Alacant).  
La Llei Orgànica 8/1985, de 3 de juliol, reguladora del dret a l'educació, recull en l'article 2, entre els fins de l'activitat educativa, tant l'adquisició d'hàbits intel·lectuals, tècniques de treball, coneixements científics, tècnics, humanístics, històrics i estètics com la capacitació per a l'exercici d'activitats professionals.  
En aquest ampli context s'ha de centrar la programació dels ensenyaments de Formació Professional en tota la seua varietat, a desplegament dels quals cal contribuir a l'aplicació de la xarxa de Centres Públics. En l'actualitat, la demanda de llocs escolars per aquesta modalitat d'ensenyament ha experimentat un increment important a les localitats de Santa Pola i Alcoy (Alacant), fet que aconsella crear en cada una d'aquestes un Institut de Formació Professional, per transformació de Seccions ja existents, per tal d'ampliar les possibilitats educatives d'alumnat que acaba els estudis d'Educació General Bàsica.  
En virtut d'això, segons que disposen els articles 16 i 17 de la Llei Orgànica 8/1985, de 3 de juliol, reguladora del dret a l'educació, a proposta del Conseller de Cultura, Educació i Ciència i prèvia deliberació del Consell de la Generalitat Valenciana, en sessió celebrada el dia 18 de juliol de 1988,  
DECRETE:  
Article únic  
Es transformen en Instituts de Formació Professional les actuals Seccions de Formació Professional que hi ha a les localitats de Santa Pola i Alcoy (Alacant) i queden suprimides aquestes Seccions a partir de la posada en funcionament dels Instituts que es creen, en els quals s'integraran.  
DISPOSICIONS FINALS  
Primera  
Es faculta al Conseller de Cultura, Educació i Ciència per adoptar les mesures precises envers al compliment de tot allò que disposa el present Decret, determinant, en cada cas, la data en que han d'iniciar el funcionament, i concretant els Graus, Rames, Professions i Especialitats que s'han d'impartir.  
Segona  
Aquest Decret entrarà en vigor el mateix dia que es publicarà en el Diari Oficial de la Generalitat Valenciana.  
València, 18 de juliol de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI